Schã dåmåis hãm se de Villa rusticae an de Eafoadanis fum iwaregionaln Moak im römischn Raich ãbassn miassn und hãm bai beschdimte Brodukte néd neta fian lokaln Moak broduziad. So san zan Baischbü de Bauan in Italien in Konkuarenz zu de Broduzentn in de Brovinzn gschdãndn. De Hispania Tarraconensis und Galien woan bekãnt fia eanan Expoat  fu Wâi und Ö. Aussadem håd s in Galien a fü Lampiwiatschåft gém und daduach a grosse Brodukzion fu Dexdilien aus Woi, Kas und Bökiflaisch. Egiptn (Aegyptus) und ãndane afrikanische Brovinzn woan de grossn Droadbroduzentn fum Römischn Raich. Ma woas zan Baischbü a, das Olifnö ausn Mitlmearaum nåch Noricum expoatiad woan is.